AlexejDobrolubov/national_council_slovak_2010 huggingface dataset:
52. schôdza NR SR - 4.deň - A. dopoludnia
Dátum: 2026-05-29
Poslanec: Kleinert, Dana 
Druh vystúpenia: Vystúpenie s faktickou poznámkou

Ďakujem pekne. Ja ako poslankyňa mestskej časti Staré Mesto Bratislava som veľmi, veľmi sklamaná z tohto pozmeňovacieho návrhu, pretože my skutočne dlho, dlho voláme po tom, aby sme mohli mať túto objektívnu meranie objektívnej zodpovednosti, vymáhanie objektívnej zodpovednosti. A je to vlastne šialené, že opäť raz, opäť raz tu máme pozmeňovák alebo aj návrh zákona, ktorý zase nerieši problémy ľudí a už tam už to tam aj trošku mohlo byť a zase sme sa vrátili naspäť do toho zlého stavu. My v Starom Meste, ale aj v meste Bratislavy by sme skutočne radi znížili na mnohých miestach rýchlosť a vieme to urobiť, ja neviem, 30, 50 alebo proste znížiť, ale my, keď to nevieme vymáhať, tak je to nezmysel robiť, lebo potom máme skutočný problém, pretože si ľudia jednoducho zvyknú, že tam je napísaná nejaká rýchlosť a nevieme ju vymáhať. A to, čo vieme robiť aspoň, tak je napríklad zúženie ciest, alebo je to nejaké iné stavebné úpravy, alebo pridanie zelene, alebo nejaké zvlňovanie ciest a podobne, ale táto tá objektívna zodpovednosť je pre nás absolútne kľúčová, aby sme ju mohli mať. A ja skutočne nechápem, že koľko ešte vyhasnutých životov musí byť, ako napríklad na Zochovej, kde vyhaslo päť mladých ľudských životov. Koľko ešte ľudí musí zomrieť len preto, že niekto chce robiť rýchlo brm brm. Však to nie je normálne, aby sme my tu skutočne sa nepozreli na to, ako vyriešiť problémy ľudí, ako vyriešiť to, že obce nás žiadajú, teda nás tu v Národnej rade, nás žiadajú o to, aby sme takéto niečo proste pre nich pripravili. A my zase nič. A keď už to tam aj bolo, tak sa to stiahne, lebo Huliak. Však veď to akože vám to nie je blbé? Veď to je šialené úplne, že, že aspoň už kúsok dobrého niečoho mohlo byť a nie. Fakt hrozné.
52. schôdza NR SR - 2.deň - B. popoludní
Dátum: 2026-05-27
Poslanec: Kleinert, Dana 
Druh vystúpenia: Vystúpenie s faktickou poznámkou

Systémové zmeny, veď už aj iba tento rokovací poriadok ich zrazu prvý deň fungovania prekvapí a zistia, že ono to funguje takýmto spôsobom. To je inak, ako sme chceli. A my, keď stále hovoríme, že ale veď bude to fungovať takto, tak oni nie, nie a potom to začne a zistia až od prvej minúty, že ó, tak vlastne sme si to nevedeli predstaviť. Ja tomu osobne nerozumiem, ale tak to je. A skutočne je tu týchto 2 a 1/2 roka, to je proste fakt festival premrhaných príležitostí, premrhaného času, premrhaných návrhov, zákonov. To je proste neuveriteľné čosi. Obce potrebujú skutočne predvídateľné, férové financovanie, ale potrebujú napríklad aj nás na to, aby mohli zabezpečiť bezpečnosť obyvateľov a obyvateliek. A my namiesto toho, aby sme im nejako pomohli, tak príde SNS a povie, čo, nemôžu byť mestskí policajti slovenského občianstva. No to je akože tak taká do neba volajúca blbosť, že to proste akože jeden nevidel a samozrejme teraz majú starostovia hlavu v smútku, lebo oni by radi prijali ľudí s iným občianstvom, ale proste akože teraz po novom nebudú môcť. Však to je proste neuveriteľné čosi. A týmto spôsobom sa tu zahadzuje proste príležitosť, čas a návrhy a budeme sa tu rozprávať o tom, že či majú byť starostovia alebo starostky, primátor päť rokov. Tak akože, tak, keď je ten primátor nanič doslovne, tak sakra má tam byť maximálne štyri roky a preboha treba ho vymeniť a ľudia teda veľmi dobre vedia, že či ho treba alebo netreba vymeniť a pokiaľ je naozaj dobrý, tak vie to aj odkomunikovať, aj ľudia vidia, že pracuje, pracuje a chceli by ho alebo ju proste mať ďalšie štyri roky. Ale dať do zákona teraz, že musí tu byť, môžu byť teda päť rokov, to je, to je akože úplne až hanebné takýmto spôsobom navrhovať zákon namiesto toho, aby sme tu riešili ich skutočné problémy a nie toto.
52. schôdza NR SR - 1.deň - B. popoludní
Dátum: 2026-05-26
Poslanec: Kleinert, Dana 
Druh vystúpenia: Vystúpenie s faktickou poznámkou

Chcela poradiť pánovi Andrejovi Dankovi alebo aj predkladateľom tohto návrhu o sobášení, že ak chcú sobášiť, tak teraz budú komunálne voľby, tak nech sa páči, mohol by a mohli by ste kľudne kandidovať tam a následne môžete aj sobášiť. Nemusíme sa tu zaoberať, tuto 150-členný zbor Národnej rady, pretože toto už je vyriešené a vaše túžby môžu byť ľahko splniteľné. Teda, ak vás ľudia zvolia. No a ja by som sa chcela prihovoriť za to, že ako poslankyňa, ktorá už som oddala mnohých ľudí. Veľmi túžim a viem, že raz to príde, napriek všetkým týmto nezmyselným protitlakom, že raz to príde, že láska zvíťazí. Láska ku konzervatívnym hodnotám, ako je láska, manželstvo, rozhodnutie, raz to príde, že aj tí komunálni poslanci a poslankyne, ktoré môžu oddávať dnes páry rôzneho pohlavia, budú raz oddávať páry aj rovnakého pohlavia, pretože skutočne láska jednoducho raz určite zvíťazí. Akým pán poslanec Dusík.
49. schôdza NR SR - 14.deň - B. popoludní
Dátum: 2026-05-05
Poslanec: Kleinert, Dana 
Druh vystúpenia: Vystúpenie s faktickou poznámkou

Zdržovať témou mimo tohto zákona, ale teda držíme sa tých nepočujúcich. Zaujalo ma to tiež, čo ste hovorili, pán Malatinec, že teda chystáte niečo k tomu. Vítam to, ale teda je dôležité, aby zaznelo to, že je veľmi dôležité, aby to boli súťaže verejné, transparentné a tak ďalej. Zároveň, aby to boli súťaže najprv na dizajn a potom verejné obstarávanie na samotné realizácie a tak ďalej. Ten dizajn netreba podceňovať, je obrovsky dôležitý na to, ako sa efektívne nastaví celá, dajme tomu, kolekcia alebo čokoľvek iné. Zároveň to môže priniesť hrdosť práve na našu krajinu a potrebujeme podporiť aj mladé talenty. Tým vlastne by som chcela asi toto ukončiť. Budeme to teda sledovať. Snáď to nastavíte správne. A myslím si, že už je načase po tých dlhých, dlhých rokoch, čo tu vlády napriek rôznym analýzam a materiálom, podkladom nepodporovali kreatívny priemysel aktívnym spôsobom, tak napríklad pri takýchto veľkých príležitostiach, ako sú napríklad olympijské hry alebo iné aktivity, ktoré sú vonku, takže by už sa malo začať myslieť na to, že náš slovenský dizajn je súčasťou exportu a zároveň podpory doma ekonomickej a sociálnej. Ďakujem. S reakciou pán poslanec Malatinec.
49. schôdza NR SR - 14.deň - B. popoludní
Dátum: 2026-05-05
Poslanec: Kleinert, Dana 
Druh vystúpenia: Vystúpenie s faktickou poznámkou

Pekne. Ja si dovolím urobiť trošku väčší mostík. Snáď mi bude odpustené, ale rozprávame o ľuďoch nepočujúcich. Ďakujem za to, že na nich myslíte, pán Malatinec, že ste teda doniesli tento návrh zákona, ale ten mostík je o tom, že aj medzi ľuďmi z kultúry a kreatívneho priemyslu je množstvo nepočujúcich, napríklad krajčírov a krajčírok, ktorí v tejto chvíli tiež nemajú prácu kvôli nefunkčnému napríklad Fondu na podporu umenia. A rovnako tak by som chcela apelovať na to, aby aj olympijský výbor bol viazaný tým, že budú sa minimálne navrhovať, ideálne aj vyrábať odevy u nás doma na Slovensku. Ja sama, keď som robila olympijskú kolekciu v roku 2010 do Vancouveru, som privolala množstvo slovenských firiem. O tom to celé bolo, celý ten koncept a robilo na tej kolekcii množstvo nepočujúcich krajčírov a krajčírok, ktorí dostali tým pádom prácu, robili sme aj rôzne projekty, vzdelávacie pre deti s týmto hendikepom, pretože oni potrebujú vedieť, že majú svoje miesto v spoločnosti, a aj s dospelými. Boli to vzdelávacie kultúrne projekty aj z Fondu na podporu umenia. A chcela by som týmto teda povedať, že vnímajme týchto ľudí, všímajme si ich a myslime na nich pri akomkoľvek návrhu zákona alebo pri akejkoľvek oblasti nášho života vrátane kultúry a kreatívneho priemyslu. Ďakujem.
49. schôdza NR SR - 14.deň - B. popoludní
Dátum: 2026-05-05
Poslanec: Kleinert, Dana 
Druh vystúpenia: Vystúpenie s faktickou poznámkou

Ďakujem pekne. Skúsim najprv tak odľahčene, či si pamätáte, čo povedala pani Érska o tej babke, čo robila pred kostolom. A táto arbiterka morálky to teda povedala a v podstate moje najmladšie dieťa sa to dozvedelo odkiaľ? Od pani Sitek. A pýtalo sa ma, čo to slovo znamená. Takže taká je arbiterka morálky. Ďakujeme jej veľmi pekne za toto vnesenie do verejného priestoru. Čo tým chcem povedať, je, že pani Érska má pocit, že ona vie kádrovať ľudí z kultúry a ich projekty, blúzni čudné veci o Bielej noci a o rôznych iných kultúrnych projektoch. Skutočne neviem, čo si to dovoľuje. Je to skutočne drzosť od nej. Po A, tomu nerozumie a po B, keď už je raz ministerkou, tak by mala vytvárať podmienky na to, aby sa vytvárala kultúra a tá kultúra nech je akákoľvek, bez ohľadu na to, čo si ona o tom myslí alebo nie. Ona má tam byť na toto. Nerobí to. A naopak, kultúra, nielen tá tradičná, ľudová, folklórna, slovenská, akákoľvek u nás na Slovensku v tejto chvíli je na kolenách a nie, nie je to inak. Nehovorme si, neklamme si, že by to malo byť inak. Jednu vec ešte by som chcela povedať, pán Malatinec, hovoríte teda, že teda jednak teda Tipos alebo teda pán Huliak tu sanuje. Po pani Strake. Nie je to ale systém a to je ten problém. Je to kampaň. To si môžeme asi priamo povedať. Čo sa týka tej stratégie, rozumiem, vítam, akurát, že ako bude fungovať stratégia na podporu cestovného ruchu bez toho, aby v tom napríklad bolo ministerstvo kultúry a je jasné, že to robíte bez nich, lebo to proste sa nedá. Takže opäť raz to bude nejaká stratégia, ktorá nebude fungovať alebo bude fungovať iba čiastočne a bude to opäť raz iba téma do kampane pre pána Huliaka alebo vašu stranu Vidiek. Nie je to podpora kultúry celkovo.
49. schôdza NR SR - 14.deň - B. popoludní
Dátum: 2026-05-05
Poslanec: Kleinert, Dana 
Druh vystúpenia: Vystúpenie s faktickou poznámkou

Ďakujem vám veľmi pekne za faktické. Ja by som chcela ešte jednu vec povedať k tým trojročným projektom, lebo rôzne falošné argumenty sme počuli v éter, napríklad, že prečo by to malo byť počas troch rokov, že sa to nedá a zo zákona a tak ďalej. Nie je to pravda. Môže to byť, bolo to nastavené, fungovalo to a zároveň vždy na konci každého roka musela daná organizácia aj dodať audit a potom teda fond pokračoval ďalej. Stojí nás to ďalšie peniaze, toto rozhodnutie pána Olhu, ktorý si dá urobiť ešte audit auditu za 44 000 €, takže mu pekne ďakujeme v čase konsolidácie. Ale je to vlastne absolútne falošný argument a zároveň, preboha, veď sú to naše spoločné peniaze v tom fonde a my by sme chceli mať pod... my by sme mali chcieť podporiť projekty, ktoré sú aj dlho trvajúce, ktoré sú pravidelné, na ktoré si ľudia zvykli, a to nielen na Slovensku, ale aj v zahraničí. Veď to robí naše meno, naše meno v zahraničí a ja naozaj nerozumiem, prečo by sme mali teraz povedať, že no ale nech dostanú iní, veď samozrejme, nech dostanú iní, ale nie na úkor tých dobrých projektov, ktoré sú dlhoročné a ktoré sú skutočne funkčné. Veď prečo by sme mali zrušiť časopis Adamko alebo Šikovníček len preto, že kultúrne centrum sa nepáči pánovi Olhovi. Veď to nie je normálne. Veď to je aj šetrenie našich financií, že si vedia plánovať efektívnejšie, je narábať aj s verejnými zdrojmi. Takže skutočne toto každý jeden akože argument, ktorý padol proti trojročným zmluvám, je úplne ľahko rozobrateľný. Takže ja naozaj už očakávam, kedy už skončí doba revanšizmu. Je to strašné, tie výsmechy ľuďom, ktorí žiadajú, sú desivé. Neviem. Poďme s tým niečo urobiť, lebo to je na zbláznenie.
49. schôdza NR SR - 13.deň - B. popoludní
Dátum: 2026-05-04
Poslanec: Kleinert, Dana 
Druh vystúpenia: Vystúpenie s faktickou poznámkou

Ďakujem. Ja by som tiež chcela poďakovať za toto uznesenie a podporiť našich vedcov a vedkyne. Držím im palce a myslím si, že musia mať naozaj veľmi čudný pocit, že po dlhých a dlhých rokoch vzdelávania a skutočne lásky k vede a ťažkej práci ešte k tomu v podmienkach Slovenska musia ešte počúvať aj takéto hrozné, pardon za výraz, hlúposti od napríklad pána Kotlára. A je to vlastne šialené, pretože skutočne 75 % mladých ľudí z krajiny chce odísť. Oni chcú odísť zo Slovenska. Oni si fakt myslia, že my sme sa tu reálne zbláznili. Že to nie je normálne vyrastať alebo dať svoj talent krajine, ktorá si ho neváži a ktorá má na takom vysokom poste, ako získal pán Kotlár, takéhoto človeka, ktorý teda odborne je skutočne mimo a nepočúva tých vedcov, a je to vlastne šialené. Je to, je to veľmi smutný obraz našej krajiny. Je to smutný obraz toho, ako pre pár politických bodov alebo preto, aby si tu premiér Fico udržal nejaký typ tesnej väčšiny, necháva na takejto pozícii človeka, ktorý verí tomu, čo verí. A ja fakt si myslím, že asi pán Kotlár tomu skutočne verí. Ja mu to nezazlievam. Akurát to, čo mu zazlievam, je, že to šíri do verejného priestoru. A, bohužiaľ, má to veľmi veľký efekt na mamy, ktoré majú malé deti a boja sa, na tehotné ženy, na starších ľudí, ľudí s rôznymi chorobami a chcela by som týmto ešte raz podporiť vedcov. Ja sama som zaočkovaná. Naše tri deti sú zaočkované. Všetci sme naozaj úplne v pohode a hlavne sme prežili aj covid. Niektorí to šťastie nemali, kým sa nevyvinuli vakcíny. Takže, slovenskí vedci a vedkyne, prosím, vydržte to ešte s nami. Ďakujem.
49. schôdza NR SR - 11.deň - B. popoludní
Dátum: 2026-04-29
Poslanec: Kleinert, Dana 
Druh vystúpenia: Vystúpenie s faktickou poznámkou

Mňa zaujalo. Zaujala tá časť o našej diaspore, ktorá žije v zahraničí, a teda áno, voláme ich krajania, sú to naši krajania. A vždy, keď sa to koalícii hodí alebo vláde hodí, tak sú s nimi veľkí kamaráti. Zaujalo. Zaujala tá časť o našej diaspore, ktorá žije v zahraničí, a teda áno, voláme ich krajania, sú to naši krajania. A vždy, keď sa to koalícii hodí alebo vláde hodí, tak sú s nimi veľkí kamaráti, ale presne tak, potom im už nepovedia, že v zásade na nich kašľú. Pán Bartek to naozaj určite teda nepovedal, že kde budú musieť v ďalších voľbách voliť, že budú musieť ísť na ambasádu. Tým krajanom, za ktorými vycestovala, napadlo mi. Ako pani Érska naša. Neschopná. Pani Érska kultúry chodí na dovolenky, ktoré nazýva služobnými cestami do USA. Aj na ostatnej dovolenke bola vyše týždňa za naše financie. Išla tam prvou triedou so šampanským, priletela a jediný jej najväčší program bolo, že sa stretla s ľuďmi zo slovenskej diáspory, ktorá tam žije. A som si tiež istá, že im tiež nepovedala, ani tým seniorom, ani ich deťom, že budú musieť ísť voliť na ambasádu, že takto to. V ktorej je súčasťou a koalícia. Ktorej sa tá vláda zodpovedá. Tak toto vymysleli a. A toto je ten vzťah. Alebo respektíve tejto koalície ku našim krajanom. A je to vlastne v niečom veľmi také až perverzné. Lebo áno, peniaze od nich chceme, chceme od nich nejaké, nejaké podporné reakcie, ako je to tu všetko super. Ale potom, aby sme im nejakým spôsobom pomohli, tak to už nie. A hej, to k tomu, čo vlastne aj spomínal pán Valašek na teba na túto rozpravu, skutočne. Ľudia, aby to bolo podmienené, že môžu voliť ekonomicky, to je úplne perfídne, to je nehorázne, nehorázne, naozaj. Pán
49. schôdza NR SR - 11.deň - B. popoludní
Dátum: 2026-04-29
Poslanec: Kleinert, Dana 
Druh vystúpenia: Vystúpenie s faktickou poznámkou

Ty, Bráňo. Ja, keď som študovala vo Fínsku, tak som bola rada, že som dostala vôbec z fínskej strany štipendium, ktoré zahŕňalo letenku tam a letenku späť, inak by som si dokonca ani to štúdium nemohla dovoliť. Keď som žila v Kanade, tak tiež som bola rada, že sme si našetrili aspoň na letenku tam a naspäť. A do toho som tam bola tehotná, že som nemohla vlastne potom cestovať. V podstate už nikam do lietadla by ma nezobrali. A zároveň behať po Kanade tiež by som nevedela v tom štádiu tehotnosti a neskôr teda v čase dojčenia. A vôbec, akože boli sme mladí ľudia a skutočne sme obracali každý jeden kanadský dolár. A takýchto príbehov sú naozaj stovky tisíc, ako sme mali my, naša rodina, naši priatelia a študenti, ľudia, ktorí tam žili a ktorí žijú v zahraničí. A ja skutočne nerozumiem, prečo my sme sa stále nedopočuli odpovede od tejto koalície na otázku, ako chcete zabezpečiť tú možnosť voliť pre ľudí, ktorí sú napríklad tehotní, alebo ktorí dojčia deti, alebo majú mladé rodiny a nemôžu odísť od detí, alebo sú to seniory, ktorí sú imobilní, alebo sú to ľudia, ktorí sa starajú o imobilných v zahraničí. Alebo sú to kamionisti, ktorí chodia na trojtýždňovky. Alebo sú to vojaci, ktorí jednoducho dostanú nejaký príkaz a nemôžu sa pohnúť. Ja nerozumiem tomu, ako vy vôbec môžete aj v koalícii argumentovať nejakými právami ľudskými a volebnými, keď tu úplne jednoznačne odstrihávate tých ľudí od možnosti voliť. Prípadne to podmieňujete ich ekonomickou situáciou alebo aj zdravotným stavom, lebo to je nehoráznosť. Ale ono je to v zásade celé jasné, že vy nemáte ten zámer im pomôcť. Keby ste mali zámer pomôcť, tak je tu aj voľba poštou, aj elektronicky, aj to je na ambasádach. Skrátka by ste rozšírili tie možnosti a nie ich zúžovali. Čiže váš zámer je podlý a to je ten problém. Ale my to budeme stále dookola opakovať, aby ľudia vedeli. Pán poslanec Mikulec, nech sa páči.
49. schôdza NR SR - 10.deň - A. dopoludnia
Dátum: 2026-04-28
Poslanec: Kleinert, Dana 
Druh vystúpenia: Vystúpenie s faktickou poznámkou

Pekne. Pán poslanec Kéry, za 20 rokov voľby poštou zo zahraničia, to nebola jediná sťažnosť na voľby zo zahraničia a vy teda máte teraz silnú potrebu to meniť. Vieme prečo, pán Michelko nám dal odpoveď. Ono, keď niečo máte a potom to niekomu vezmete, tak tomu, komu ste to vzali, tak nastalo nejaké obmedzenie. Čiže jasné, že sa im obmedzuje právo voliť. A ja by som vás teraz veľmi pekne, pekne poprosila, keď ste tu tak rozprávali o tom veľmi akože múdro. Odpovedzte mi konkrétne na otázku teda, či neobmedzujete právo voliť ľuďom, ktorí sú teda v zahraničí a sú to napríklad tehotné ženy vo finálnom štádiu, kedy o pár dní majú porodiť, či môžu nasadnúť na lietadlo, no nemôžu, lebo ich tam do toho nepustia, či môžu merať dlhú cestu, nemôžu, ale skúste mi vy na to odpovedať, či môže nejaký 89 – 90-ročný senior ísť cez pol Ameriky, aby sa dostal k voľnej urne alebo či sú to ľudia, ktorí sa starajú dlhodobo v zahraničí o nevládnych a chorých, alebo sú to tí nevládni a chorí, ktorí teda akože sami tam pôjdu. Alebo či sú to rodiny s malými deťmi, ktoré nemôžu nechať stovky, tisíce km niekde samé doma, keď chcú teda, ako ste vy povedali, chcú teda prejsť vaším, ako ste vy povedali, spravodlivým testom záujmu, tak nechajú tam tie deti niekde stovky, tisíce km doma, pôjdu teda podstúpiť váš spravodlivý test záujmu za stovky až tisíce eur, aby sa tam niekde dostali lietadlom, vlakom, akokoľvek, prespať a potom naspäť. Odpovedzte mi na toto. Ako to budú robiť vojaci na misiách, ktorí majú nejaký príkaz niekde zostať? Alebo mi odpovedzte, ako to robia kamionisti, ktorí sú vyslaní na dlhé týždne niekam von. Ako to urobia ľudia vo vojnových zónach? Tak odpovedzte. Tak obmedzujete im to právo alebo nie? Jasné, že áno. Pani poslankyňa Juríková.
49. schôdza NR SR - 9.deň - B. popoludní
Dátum: 2026-04-27
Poslanec: Kleinert, Dana 
Druh vystúpenia: Vystúpenie s faktickou poznámkou

My, ako tu sedíme celý ten deň? Aj teda od piatku už. Vlastne hrozné je, že vidieť, že to je vlastne hrach na stenu, že argumenty tu vôbec neplatia. A ja, keď som chodila do školy, aj základnej, aj strednej, aj vysokej, aj tu, aj v zahraničí, tak sme robili také, že vetný rozbor, obsahový rozbor a mali sme proste nejaké nejaké vzorce a rámce, kde sme sa vedeli zhodnúť na nejakom obsahu, pretože tie slová mali nejaký obsah. A ja, keď tu pozerám na túto kolegu a kolegyňu z koalície, ktorí nám povedia, že teda najprv pochvália toho ich predrečníka a potom povedia, ako teda my sme tu nedokázali povedať žiaden argument a všetko teda akože oni to tu zmietli zo stola svojimi argumentmi. Ja normálne žasnem, že tu sú dva svety, ktoré zjavne rozmýšľajú inak, a ja skutočne nerozumiem, ako môžu poslancom a poslankyniam koalície uchádzať obsahy tých slov. Ako môžu sedieť v tomto pléne a ako vôbec môžu hlasovať za návrhy zákonov, veď tam je každé jedno slovo, každá vetná skladba je absolútne dôležitá. A toto je pre mňa ako keby fascinujúce zistenie už 2 a pol roka, teda sa čudujem a dnes ako sa opäť sa k tomu dostávam, že, že je to skutočne pre mňa neuveriteľné. No ale v zásade problém je v tom, teda, keď už sa bavíme o tej logike, tak ja by som fakt čakala aj od pána Gašpara, aj od tuto koaličných poslancov, poslankýň. Tak ako to teda vyriešili s tými tými ľuďmi, ktorí majú dve, tri práce a tam teda ťažko pracujú v zahraničí, tak, preto ich pošlete napríklad 4000 km niekde na ambasádu. Hej? Lebo majú dve-tri práce, tak ich odmeníte za to, že si môžu našetriť a môžu tam niekde priletieť alebo pritrédákať sa vlakom a ešte tam si niekde prespať a si to celé zaplatiť. To je tá odmena za to, hej? Alebo ako ste vyriešili tie tehotné ženy, ktoré nemôžu cestovať na ambasádu? Tie kojacie kojacie ženy. Ako ste vymysleli to s tými imobilnými ľuďmi? No nijako. Pani poslankyňa Bihariová
49. schôdza NR SR - 9.deň - B. popoludní
Dátum: 2026-04-27
Poslanec: Kleinert, Dana 
Druh vystúpenia: Vystúpenie s faktickou poznámkou

Pán Gašpar, vy teda ste hovorili kultivovane, ale vaše reči boli veľmi, ale veľmi odpudivé. A vy máte takú tú kampaňovú rétoriku typu, že vy ste tak akože kľudný a že vy rozprávate pokojne a k veci, ale odpudivo. Aj ja si napríklad pamätám časy komunizmu a ako ste vy začali tu hovoriť: František Day, poznám vášho otca. Je to váš otec? To bolo mimoriadne nechutné. Rovnako tak, ako ste tu spomínali x-krát pána Šimečku a presne ako povedali aj moji dvaja kolegovia tu, takto vy držíte tých vašich ľudí. Radosť s vami robiť. Toto je neuveriteľné. Každý jeden, čo tu sedíte z koalície, môžete vedieť, že tu pán Gašpar na vás niečo vie. A vy presne preto stláčate tie gombíky, lebo tu pán Gašpar síce to povie veľmi kľudne, ale veľmi kľudne vám povie, čo s vami urobí a že vy toto chcete, ja sa vám teda čudujem. To bolo mimoriadne odpudivé. A teraz, keď si predstavím, že deň má 24 hodín a pán Gašpar sa tu tých 24 hodín zaoberá sám sebou, prípadne lustrovaním iných ľudí, tak ako to robili eštebáci, ako to robí SIS-ka. Pod teraz predpokladáme jeho vedením, teda vedením jeho syna. Toto teraz, čo robí, tak toto môžeme očakávať od tejto vlády. 24 hodín má ten deň. Pán Gašpar robí iba toto a nevenuje sa ľuďom, ktorí vonku sú, nemajú, čo jesť, nemajú tie deti, kam dať do normálnych škôl, aby ich naozaj aj niečo naučili. Musia ísť von, musia ísť von zarábať tie financie, pretože tu sa nedá na Slovensku poriadne žiť, lebo my tu máme koho? My tu máme lustráčika. Fuj, mne prišlo fyzicky zle. Pani poslankyňa Janáš.
49. schôdza NR SR - 9.deň - A. dopoludnia
Dátum: 2026-04-27
Poslanec: Kleinert, Dana 
Druh vystúpenia: Vystúpenie s faktickou poznámkou

Rozpravu. Ja sa mňa neprestáva fascinovať to, ako zástupca a zástupkyňa koalície neustále akoby aj rozdeľujú ľudí na Slovensku a podsúvajú také tie tie debaty o tom, že no veď oni už odišli. No a čo? Čo sa tu majú, čo zaujímať o nás? Čo majú mať, čo právo voliť? Prídu si sem ošetriť zuby alebo si môžu našetriť? Čo vás je do toho? Čo vás je do toho? Tu my tu máme napríklad vyše 100 000 podpisov, to je 100 000 ľudských osudov, ľudí, ktorí žijú v zahraničí zo 100 000 rôznych dôvodov a je úplne na nich, z akého dôvodu sa buď môžu alebo nemôžu vrátiť na Slovensko. Keby vláda Slovenskej republiky, štvrtá vláda Roberta Fica, po 15 rokoch toho, ako to tu na Slovensku vyzerá, chcela niečo ľuďom urobiť, tak by im urobila servis a neurobila by si z tejto krajiny korisť. A ten servis je o tom, ako ľuďom aj žijúcim v zahraničí umožniť čo najlepšie vyjadriť svoj vzťah ku Slovensku, a to aj formou voľby. A nielen poštou, ideálne aj elektronicky, ideálne aj na ambasádach a tak ďalej. Čo vás je do toho, aké majú tí ľudia osudy a ako kvôli čomu sa rozhodnú prísť alebo neprísť. Vy tu nie ste teraz preto, aby ste tu nám hovorili, že jeden príde preto a druhý preto. Vy máte nastoliť najlepší možný servis ľuďom, Slovákom a Slovenkám, ktorí žijú buď tu, alebo v zahraničí. A potom sa akurát tak budeme pozerať na neschopnú ministerku kultúry, ktorá príde na niekoľkodňovú dovolenku do Ameriky za naše peniaze. Tam sa bude fotiť s ľuďmi z našej diaspóry, bude hovoriť, ako im na nich záleží, a žiadne také sa nedeje, pretože nakoniec im povie, že vám nám vlastne nezáleží na tom, či budete musieť ísť tisíce km niekam na ambasádu, že sa tu tá koalícia nehanbí nerobiť servis pre ľudí a spraviť si z tejto krajiny jedno leno otrasné. Pani poslankyňa Matejičková